**REFERAT FRA STYREMØTE 09-2020**

**I NORSK IRSKSETTERKLUBB**

Dato: 15.juli 2020

Tid/sted: Kl. 20.00-21.40, Microsoft Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Stein Nilsen (jakt og trening), Anders Fledsberg (avlsrådsleder), Geir Pedersen (økonomi), Nina Hordnes (1.vara) og Morten Risstad ( 2.vara).

Referent: Vigdis Ingebrigtsen.

**Sak 01-09-20: Innkalling og dagsorden**

Vedtak:*Godkjent med tilleggssak; E-post fra RU (l), e-post fra FKF ang. utstillingssøknader (ll).*

**Sak 02-09-20: Forberedelser til ekstra ordinært RS 19.08.**

Styret vil avholde ekstraordinært RS på grunn av konflikten i og med avdeling 7. Hovedstyret er av den oppfatning av at saken har blitt for stor og for omfattende til at styret i avd 7 eller hovedstyret kan beslutte hvordan klubben videre skal håndtere denne saken. Derfor kommer den opp i sin fulle bredde på et ekstraordinært RS slik at klubbens øverste organ kan beslutte hvordan saken skal håndteres fremover. Et vedtak der må både avdeling 7 og hovedstyret forholde seg til.

Styret er klar over at det er vanskelig å avholde RS på sommerstid, men velger tidspunkt da de fleste ferier er avviklet og før jaktprøvesesongen starter.

Vedtak: *Intern diskusjon, unntatt fra offentligheten.*

*VI lyser ut innkalling og agenda når den er klar ( i løpet av uke 30), e-post til avdelinger/DR, samt tar påmelding (størrelse på møtelokale).*

*Møtelokale er bestilt, SAS Radisson.*

**Sak 03-09-20: Søknad om dispensasjon for godkjenning av parring**

Kennel Bjerkaasen har søkt om dispensasjon for parring mellom Bjerkaasen`s Bs-Saga og NUCH Norrlands Guidens Peak Performance. Dispensasjonen omhandler unntak for regelen om 5 parringer/12 mnd.

Vedtak:*Hannhunden har 7 kull, 56 avkom. 2 kull er ikke godkjent i NISK. Hannhunden er brukt 5 ganger siste seks måneder, avlet tett. Kun 6 av hans avkom er HD-røntgen (100% fri) og det er krav til flere resultater før han blir godkjent for ytterlige parringer.*

*I og med at han har avlet så tett og har så få HD resultater på sine avkom er det ønskelig med flere resultater før en dispensasjon kan innvilges.*

**Sak 04-09-20: Oppdatering av RAS og avlskriterier**

Vi har dessverre uteglemt et tilleggskrav i avlskriteriene for hannhund.

 I protokollen fra RS i 2019 står det at følgende ble vedtatt rundt avlskriterier for hannhunder:

*For å bli godkjent som avlshund må hannhunder oppfylle disse kravene:*

*Etter fem parringer skal HD-status fra disse kullene vurderes før det gis anledning for ytterligere godkjenning. HD-prosent skal ikke være over rasens snitt. Snittet beregnes ut fra minimum 12 valper. Har hunden mer enn 12 røntgede avkom beregnes det ut fra det totale antallet avkom med kjent HD-status.*

Avlskriteriene til hannhund skal endres til følgende:

Jaktprøve Oppnådd 1. UK eller 1. AK gir godkjenning for 5 parringer.

Etter fem parringer skal HD-status fra disse kullene vurderes før det gis anledning for ytterligere godkjenning. HD-prosent skal ikke være over rasens snitt. Snittet beregnes ut fra minimum 12 valper. Har hunden mer enn 12 røntgede avkom beregnes det ut fra det totale antallet avkom med kjent HD-status.

Oppnådd 1. UK og 1.AK eller 2\*1.AK eller 1.AK og VK premie gir godkjenning til 15 parringer (maks 105 valper), dersom kravet ovenfor er oppfylt. Maksimum 5 paringer pr. år. (NB! Gjelder en 12 mnd periode, IKKE kalenderår)

Utstilling: Oppnådd minst Very Good.

Dagens HD krav lyder;

«…. HD- prosent på tidligere avkom må ikke ligge mer enn 10 % poeng under rasens snitt. Snittet beregnes ut fra minimum 12 valper. Har hunden flere enn 12 røntgede avkom beregnes det ut fra det totale antallet avkom med kjent HD status.»

Vedtak: *Dagens krav er motstridende med det vedtatte forslaget og dette bør redigeres. AF lager et nytt forslag som blir presentert på ekstra ordinært RS 19.08.*

**Eventuelt:**

* **Påmelding til Fuglehundtinget** ; Gisle og Anders deltar.
* **Avlsrådet har mottatt en henvendelse fra RU** (Raseutvalg/FKF) i forhold til at HD index på importerte hunder starter i dag med 0. Dette mener styret er meningsløst, og foreslår at den importerte hunden starter med rasens gjennomsnitt som er en nøytral verdi. Det beste hadde selvfølgelig vært om Norge (NKK) kunne utveksle data med andre land.

*AF gir tilbakemelding til RU.*

* **FKF har sendt e-post i forhold til å avvise utstillinger** for vår rase som det ikke er søkt om via FKF. *RB redigerer søknadene for våre to raser.*
* **Styret ønsker** videre å diskutere en eventuell kartlegging og tiltak på ulike helseproblem som sammenvokst overgangsvirvel, epilepsi og dvergvekst.

*Neste styremøte: 24.august.*